মাসউদ আহমাদ

মাসউদ আহমাদ (জন্ম: ৫ জুন ১৯৮৫) একজন বাংলাদেশী তরুণ গল্পকার ও ঔপন্যাসিক । তিনি ২০২২ সালে "দূর পৃথিবীর গন্ধে" গল্পগ্রন্থের জন্য কালি ও কলম তরুণ কবি ও লেখক পুরস্কার পান। এবং তিনি বাংলাদেশের দ্বিতীয় ব্যক্তি যিনি "কাঞ্চনফুলের কবি" উপন্যাসের জন্য এবিপি আনন্দ সেরা বাঙালি - ২০২৩ সম্মাননা লাভ করেন। তাঁর "কাঞ্চনফুলের কবি" উপন্যাসটি প্রকাশ করে কলকাতার আনন্দ পাবলিশার্স এবং বাংলাদেশের প্রথম লেখক হিসাবে তার এই উপন্যাসটি কলকাতার দেশ পত্রিকায় ধারবাহিকভাবে ছাপা হয়। 

 কর্মজীবন 
আহমাদ দমদমা সরকারি প্রাথমিক বিদ্যালয় থেকে প্রাইমারি পাশ করে রাজশাহী শহরে চলে আসেন। প্রথম বিভাগ পেয়ে এসএসসি পাশ করেন ২০০০ সালে, এইচএসসি ২০০২-এ স্টার মার্কস নিয়ে, পরে রাজশাহী বিশ্ববিদ্যালয়ের থেকে স্নাতক ও স্নাতকোত্তর সম্পন্ন করেন। সাহিত্যের বারান্দায় তাঁর হাটাহাটি দীর্ঘদিনের। মূলত ছোটগল্প লেখার চেষ্টা করেন। প্রথম গল্প ‘কলমবন্ধু’ প্রকাশিত হয় ঢাকার সাপ্তাহিক রোববার পত্রিকায় ২৪ সেপ্টেম্বর ২০০৪ সালে।

 লেখালেখি 
উপন্যাস

 নিজের সঙ্গে একা 
 রূপচানের আর্শ্চয কান্না 
 কাঞ্চনফুলের কবি
 মুনিয়ার অসুখ
 তিতাসের বুনো হাঁস

গল্প

 জনৈক কবির স্মরণসভা
 দূর পৃথিবীর গন্ধে
 কয়েকটি বোকা গল্প

শিশু কিশোর
 রুশার খাতায় ফুলের গন্ধ
 পিংকি ও জীবনানন্দ কাকু

গবেষণা

 অন্য হাসান আজিজুল হক
 তথ্যসূত্র